Sokféle „trükköt” alkalmaznak a hackerek arra, hogy feltörjék a felhasználói fiókokat. A legkönnyebb módszer: a helyes login „megtippelése”. Azonban, ha Ön bonyolult jelszót használ, sűrűn változtatja a jelszavait, és soha nem adja meg másnak a bejelentkezési adatait, akkor nem kell tartania ettől a veszélytől. (Tipp: Ha jelszókezelő programot használ, akkor gyakorlatilag lehetetlen feladat a hackerek számára a fiók feltörése.)
Néha a hackerek a wifi hálózaton keresztül is bejuthatnak a számítógépbe, hogy ellopják az adatait. Vagy pedig billentyűleütéseket naplózó programokat telepíthetnek a számítógépére azért, hogy akkor lopják el a jelszavait, amikor Ön begépeli azokat. Ha az ilyen támadások ellen szeretne védekezni, annak mindkét esetben a legjobb módja az, ha telepít egy vírusirtó szoftvert, amelyhez tartozik VPN és billentyűzet-naplózó programok elleni védelem.